Carl Waaler Kaas

Carl Godager Kaas (født Carl Waaler Kaas; 28. juli 1982Carl Waaler Kaas' offisielle nettsted  (Besøkt 28. januar 2011)) er en norsk orienteringsløper, og medaljevinner fra både VM i orientering og EM i orientering. Han løper nå for klubben Bækkelagets SK.

 Karriere  
Godager Kaas har tidligere løpt for Heming-Njård, IL Tyrving og NTNUI i Trondheim. Hans prestasjoner har vist at han er best på mellomdistansen. Han la opp landslagskarrieren etter at verdenscupsesongen 2016 ble avsluttet 16. oktober 2016 i Aarau, Sveits.

 VM 
Godager Kaas vant mellomdistansen i VM i orientering 2010, som gikk i Granåsen i Trondheim.Middle Distance Online Results    – World Orienteering Championships 2010 (Besøkt 28. januar 2011) Der vant han som en av outsiderne med en margin på 7 sekunder til nr 2, Peter Öberg. Senere samme uke vant han sølv i stafetten der han løp 1. etappe. Da var han på lag med Audun Weltzien og Olav Lundanes.

Godager Kaas var med på tre strake stafettsølv i VM. På hjemmebane i Trondheim (2010), i Frankrike (2011) og i Sveits (2012) ble det sølvmedalje på de norske lagene. Det ble nok et stafettsølv i VM i Skottland i 2015. Da løp Godager Kaas andre etappe. Øystein Kvaal Østerbø og Magne Dæhli  (ankermann) var de øvrige på laget i Inverness. i 2016 ble det endelig stafettgull ettersom Norge gikk til topps på stafetten i VM i Sverige. Godager Kaas løp første etappe, Olav Lundanes andre etappe og Magne Dæhli tredje etappe for Norges vinnerlag.  

Hans første VM var i Olomouc i 2008, der han løp inn til en 11.-plass på langdistansen.«Profile: Carl Waaler Kaas»    – World of O Runners (Besøkt 28. januar 2011)

I 2016 løp Carl Godager Kaas første etappe for Norges lag som tok VM-gull på stafetten i VM i Strömstad-Tanum i Sverige. Han sørget for å opparbeide en stor ledelse, før Olav Lundanes og Magne Dæhli fullførte triumfen på sine etapper. Senere vant Godager Kaas sin første kongepokal da han gikk til topps på mellomdistansen i NM i Bodø.

 EM 
I EM i 2012 i Falun vant Godager Kaas bronsemedalje på mellomdistansen.Mellomdistanse EOC2012  I dette mesterskapet løp Kaas 2. etappen på Norges stafettlag som til slutt ble nr. 4. 

Han fikk bronsemedalje i stafetten i EM i orientering i 2006 i Otepää, på lag med Lars Skjeset og Øystein Kvaal Østerbø.Regional Championships – International Orienteering Federation (Besøkt 28. januar 2011) I samme mesterskap kom han på 14.-plass på sprintdistansen. 

 Verdenscupseire 
Nr.DatoStedDistanse 1.    Fossum  Mellomdistanse 2.    Trondheim  Mellomdistanse (VM) 3.    Ammerud  Mellomdistanse

 Referanser 

 Eksterne lenker 


Kategori:Norske orienteringsløpere
Kategori:Verdensmestere i orientering
Kategori:Kongepokalvinnere i orientering
Kategori:Personer fra Oslo
Kategori:Norgesmestere i orientering